LIVING for free

Παρουσίαση βιβλίου The New Byzantines
2026-02-05 19:00 - 21:00 (Europe/Athens) | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
Ο Sean Mathews παρουσιάζει το νέο του βιβλίο The New Byzantines: The Rise of Greece and Return of the Near East, που κυκλοφορεί από τις εκδόσεις Hurst. Ο Sean Mathews είναι Ελληνοαμερικανός δημοσιογράφος που έχει καλύψει ένα ευρύ φάσμα θεμάτων στη Μέση Ανατολή. Είναι ανταποκριτής του Middle East Eye και έχει επίσης γράψει για έντυπα όπως The Economist και Al-Monitor, μεταξύ άλλων. Ζει στην Αθήνα, ενώ ταξιδεύει συχνά στην ευρύτερη περιοχή. Αυτό είναι το πρώτο του βιβλίο, στο οποίο εξερευνά επί του πεδίου τις τεκτονικές μεταβολές που αναδιαμορφώνουν την Ευρώπη και τη Μέση Ανατολή. Αυτή η τολμηρή επανεκτίμηση της Ελλάδας ως χώρας της Εγγύς Ανατολής αναδεικνύει το βυζαντινό και οθωμανικό της παρελθόν ως κλειδί για την επιβίωση στον σημερινό χαοτικό και συρρικνούμενο κόσμο. Το The New Byzantines έχει συμπεριληφθεί στη μακρά λίστα για το βραβείο Runciman της Anglo-Hellenic League, που απονέμεται κάθε χρόνο στο καλύτερο βιβλίο στα Αγγλικά με θέμα την Ελλάδα ή εμπνευσμένο από τον ελληνικό κόσμο.
Για το βιβλίο θα μιλήσουν οι:

Michael Vatikiotis, Ανώτερος Σύμβουλος του Center for Humanitarian Dialogue
Sean Mathews, Δημοσιογράφος, συγγραφέας
Cameron Bell, Επίκουρος Καθηγητής και Διευθυντής Προγράμματος Κοινωνικής Προσφοράς και Εθελοντισμού, Hellenic American University
Χαιρετισμό θα απευθύνει ο Πρόεδρος της Ελληνοαμερικανικής Ένωσης, Δρ Λεωνίδας Τζώνης.

Την εκδήλωση συντονίζει ο Αλέξανδρος Κιτροέφ, Ομότιμος Καθηγητής Ιστορίας, Haverford College.
H εκδήλωση θα πραγματοποιηθεί στα Αγγλικά χωρίς διερμηνεία. Το βιβλίο αναμένεται να εκδοθεί και στα Ελληνικά από τις εκδόσεις ΜΕΤΑΙΧΜΙΟ.
Οργάνωση: Hellenic American University | Ελληνοαμερικανική Ένωση
Είσοδος ελεύθερη
Θέατρο Ελληνοαμερικανικής Ένωσης
Γλώσσα Αγγλικά

Αφιέρωμα στην Violeta Parra στην Λαμπηδόνα
2026-02-05 20:30 - 22:30 | Πάρκο Λαμπηδόνας Αγίας Τριάδας Βύρωνας, Πάρκο Αγίας Τριάδας, Βύρωνας, Αττική, 16231, Greece
Αφιέρωμα στην Violeta Parra στην Λαμπηδόνα
Το Κοινωνικό Πολιτιστικό Κέντρο Βύρωνα σας καλεί την Πέμπτη 5/2/26 στις 8.30μμ στη Λαμπηδόνα (Άλσος Αγίας Τριάδας – Βύρωνας), σε ένα κινηματογραφικό – μουσικό αφιέρωμα στην Violeta Parra με αφορμή την επέτειο του θανάτου της (5/2/1967).
Η μουσικός, εικαστικός και ποιήτρια Violeta Parra (1917-1967), συνθέτρια του εμβληματικού “Gracias a la vida”, ήταν μια λαϊκή γυναίκα από την Χιλή που έγινε παγκόσμιο σύμβολο της παράδοσης της χώρας της, αλλά και των κοινωνικών αγώνων. Συνέλεξε περισσότερα από 500 λαϊκά τραγούδια της Χιλής και έχτισε πάνω στην μουσική αυτή παράδοση το “nueva cancion chilena” (νέο χιλιάνικο τραγούδι). Ένα μουσικό είδος που σύντομα στράφηκε στα πολιτικά και κοινωνικά ζητήματα.
Μέσα στις έντονες ταξικές συγκρούσεις των δεκαετιών 1960-70, το nueva cancion γνώρισε τεράστια απήχηση. Υποστηρίχθηκε από πολλούς καλλιτέχνες και αναπτύχθηκε σε άρρηκτη σχέση με ένα από τα ισχυρότερα εργατικά κινήματα της σύγχρονης ιστορίας, εκφράζοντάς το και αντλώντας έμπνευση από αυτό. Συνδέθηκε με την κοινωνική επανάσταση στα χρόνια της κυβέρνησης Αλιέντε, αλλά και με την εξορία στα χρόνια της δικτατορίας Πινοσέτ.
Θα προβληθεί η video-παρουσίασή μας για την Violeta Parra με το υλικό της σχετικής εκδήλωσης που έγινε στην Λαμπηδόνα στις 4/3/2020. Αυτή έχει διάρκεια μιας ώρας και περιλαμβάνει:
– το ιστορικό πλαίσιο της εποχής, καθώς και βιογραφικά στοιχεία, με φωτογραφικό υλικό.
– τραγούδια της Violeta Parra με ελληνικό υποτιτλισμό και με περιγραφή των γεγονότων στα οποία αναφέρονται.
– εικαστικά και κεντήματά της (arpilleras).
Θα ακολουθήσει μουσικό bar με τραγούδια του nueva cancion και ελεύθερη συζήτηση πάνω σε αυτό και γενικότερα την σχέση της λαϊκής παράδοσης με το πολιτικό τραγούδι και τα κοινωνικά κινήματα.
Την Παρασκευή 6/2/26, στις 8.30μμ θα προβάλουμε την ταινία, Χιλιάνικης παραγωγής, “Violeta se fue a los cielos” (H Violeta έφυγε για τον ουρανό), σε σκηνοθεσία Andrés Wood, 2011. Η ταινία είναι βασισμένη στην βιογραφία της Violeta Parra που έγραψε ο γιός της Angel. Αποδίδει δραματοποιημένα όλα τα σημαντικά γεγονότα της ιστορίας της και είναι γεμάτη με τα τραγούδια της, συνδεδεμένα πάντα με τα γεγονότα αυτά.

Ηρωικά Χαμένοι στην Πετρούπολη
2026-02-06 20:00 - 22:00 | Κινηματοθέατρο Πετρούπολις – Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττική, 13231, Greece
Ηρωικά Χαμένοι / Heroic Losers Αργεντινή, Ισπανία (2019) | Διάρκεια: 116′ | Σκηνοθεσία: Σεμπαστιάν Μπορενστέιν | Πρωταγωνιστούν: Ρικάρντο Νταρίν, Λουίς Μπραντόνι, Τσίνο Νταρίν, Βερόνικα Λινάς
Μια ομάδα κατοίκων μιας μικρής αγροτικής πόλης της Αργεντινής επενδύει τις αποταμιεύσεις της σε ένα συνεταιριστικό σχέδιο για να στηρίξει την κοινότητα. Λίγο μετά, η εθνική οικονομία καταρρέει, οι τραπεζικοί λογαριασμοί παγώνουν και το λεγόμενο corralito τινάζει τα πάντα στον αέρα. Όταν αντιλαμβάνονται ότι δεν φταίει μόνο η κρίση αλλά και η απληστία ενός τραπεζίτη, αποφασίζουν να πάρουν την τύχη τους στα χέρια τους. Με φαντασία, αποφασιστικότητα και ομαδικό πνεύμα, οργανώνουν ένα ιδιότυπο “σχέδιο ανάκτησης” των χαμένων τους χρημάτων, με τρόπο που θυμίζει ταινία ληστείας, αλλά με το βλέμμα στο δίκιο των “μικρών”.
Η ταινία ισορροπεί ανάμεσα στο χιούμορ, την κοινωνική σάτιρα και την ανθρώπινη ευαισθησία. Μια ιστορία για το τι σημαίνει κοινότητα, επιμονή και αξιοπρέπεια σε έναν κόσμο που δεν συγχωρεί τους αδύναμους. Είναι βασισμένη στο μυθιστόρημα La noche de la Usina του Εντουάρντο Σατσέρι.
Είσοδος Ελεύθερη
Κινηματοθέατρο “Πετρούπολις” (Πνευματικό Κέντρο Πετρούπολης)
(Μπουμπουλίνας 59 & Αθ. Διάκου)

Ο Σαίξπηρ στα γρήγορα στο Περιστέρι
2026-02-06 20:00 - 22:00, 2026-02-07 20:00 - 22:00 | Κινηματοθέατρο Κώστας Γαβράς Πρώην Έφη, Βασιλικών 6, Περιστέρι, Αττική, 12137, Greece
Ο Σαίξπηρ… στα γρήγορα στο Κινηματοθέατρο «Κώστας Γαβράς» από την Πειραματική Θεατρική Σκηνή Δήμου Περιστερίου
Ο Δήμαρχος Περιστερίου, Ανδρέας Π. Παχατουρίδης, προσκαλεί τους πολίτες στη θεατρική παράσταση «Σαίξπηρ… στα γρήγορα», που παρουσιάζει η Πειραματική Θεατρική Σκηνή Δήμου Περιστερίου «Ανδρέας Βαρούχας», στο Κινηματοθέατρο «Κώστας Γαβράς» (Βασιλικών 6, Κηπούπολη). Η παράσταση θα παρουσιαστεί στις 23, 24, 30 και 31 Ιανουαρίου καθώς και στις 6, 7, 13 και 14 Φεβρουαρίου 2026, με ώρα έναρξης 20:00 και ελεύθερη είσοδο.
Πρόκειται για μια βραβευμένη κωμωδία των Άνταμ Λονγκ, Τζες Ουίνφιλντ και Ντανιέλ Σίνγκερ, σε διασκευή και σκηνοθεσία Αρχοντίας Μυλωνά, που συμπυκνώνει με χιούμορ, φαντασία και συνεχείς ανατροπές 36 έργα του Ουίλιαμ Σαίξπηρ σε μία απολαυστική παράσταση διάρκειας δύο ωρών, γεμάτη κέφι, ζωντάνια και θεατρικές μεταμορφώσεις.
Παίζουν (αλφαβητικά): Βεζιρτζόγλου Καίτη, Δεϊμέζη Βίκυ, Ζαρίκου Μάρω, Κοντομάρκου Κατερίνα, Κουμπαρούλη Γεωργία, Λογοθέτης Θεοφάνης, Μαχαίρα Μαρία, Μπεκιάρης Γιώργος, Παλιούρα Έλλη, Ραμαντάνης Βασίλης, Ρουμπάκης Ιερόθεος, Σαμοϊλη Νικολέττα, Σταυρόπουλος Κωστής, Τάπα Μαρίνα και η Σταυροπούλου Μαράκι.
Συντελεστές: Διασκευή – Σκηνοθεσία: Αρχοντία Μυλωνά • Χορογραφίες – Ξιφασκία: Ναταλία Φεντόροβα-Βέρδου • Μουσική επιλογή: Αρχοντία Μυλωνά & Αγγελική Λέκκα • Φώτα: Γιώργος Κοντός • Ήχος: Αγγελική Λέκκα • Φροντιστήριο: Αμαλία Μουτάφη & Νεκταρία Πρασσάκη • Μακιγιάζ: Ευτέρπη Μπούκα.
Ο Δήμος Περιστερίου συνεχίζει να στηρίζει έμπρακτα τον πολιτισμό και τη θεατρική δημιουργία, προσφέροντας ποιοτικές παραστάσεις με ελεύθερη πρόσβαση για όλους τους πολίτες.

H Violeta πήγε στον ουρανό στην Λαμπηδόνα
2026-02-06 20:30 - 22:30 | Πάρκο Λαμπηδόνας Αγίας Τριάδας Βύρωνας, Πάρκο Αγίας Τριάδας, Βύρωνας, Αττική, 16231, Greece
H Violeta πήγε στον ουρανό
Το Κοινωνικό Πολιτιστικό Κέντρο Βύρωνα σας καλεί την Παρασκευή 6/2/26 στις 8.30μμ στη Λαμπηδόνα (Άλσος Αγίας Τριάδας – Βύρωνας). Σε συνέχεια του αφιερώματός μας στην Violeta Parra της Πέμπτης 5/2/26, θα προβάλουμε την ταινία –Χιλιάνικης παραγωγής– “Violeta se fue a los cielos” (H Violeta πήγε στον ουρανό), σε σκηνοθεσία Andrés Wood, 2011, με τους Francisca Gavilan, Thomas Durand, Francisco Acuña, Juan Alfaro, Orlando Alfaro.
Η ταινία είναι βασισμένη στην βιογραφία της Violeta Parra που έγραψε ο γιός της Angel. Αποδίδει δραματοποιημένα όλα τα σημαντικά γεγονότα της ιστορίας της, από τα δύσκολα παιδικά χρόνια και την γνωριμία με την λαϊκή μουσική μέχρι το τραγικό τέλος: η περιπλάνηση της Violeta στην επαρχία σε αναζήτηση της λαϊκής παράδοσης, η εκρηκτική της δημιουργικότητα, η πολιτικοποίηση, το αυτοσχέδιο λαϊκό πανεπιστήμιο, ο μοιραίος έρωτας. Τίποτα από αυτά δεν χωράει στην “κανονικότητα” μιας λαϊκής γυναίκας. Το πάθος της ασφυκτιά και εκτονώνεται στην απαράμιλλη τέχνη της, αλλά και στο βαθύ σκοτάδι της ψυχής της.
Τα τραγούδια της διατρέχουν ολόκληρη την ταινία, σε αναφορά πάντα με τις συνθήκες μέσα στις οποίες γράφτηκαν. Ιδιαίτερη θέση εδώ έχει η πολιτική της απεύθυνση στον λαϊκό κόσμο –στον οποίο ανήκε και η ίδια– μέσω μιας μουσικής γλώσσας που αυτός καταλαβαίνει. Έτσι γεννήθηκε το nueva cancion, το μουσικό ρεύμα που συνόδευσε την κοινωνική επανάσταση που θα ξεσπούσε στην Χιλή λίγο μετά τον θάνατο της Violeta, στα χρόνια της κυβέρνησης Αλιέντε και που σφράγισε τα χρόνια της εξορίας μετά το πραξικόπημα του Πινοσέτ.
Την Violeta Parra ενσαρκώνει πειστικά η Francisca Gavilan.
Μεγάλο Βραβείο της Επιτροπής – Sundance IFF 2012. Βραβείο Mayahuel, Βραβείο FIPRESCI – Guadalajara Mexican FF 2012. Επίσημη υποψηφιότητα της Χιλής για το καλύτερο ξενόγλωσσο φιλμ στα Όσκαρ του 2012.

Έκθεση για τις σπουδές στη Γαλλία 2026
2026-02-07 10:00 - 17:00 | Γαλλικό Ινστιτούτο Αθηνών, Σίνα 31, Αθήνα, Αττική, Greece
Έκθεση για τις σπουδές στη Γαλλία 2026
Όπως κάθε χρόνο, το Γαλλικό Ινστιτούτο Ελλάδος σας προσκαλεί στην Έκθεση για τις σπουδές στην Γαλλία, η οποία θα πραγματοποιηθεί στις ακόλουθες ημερομηνίες:
Σάββατο 7 Φεβρουαρίου 2026, από τις 10:00 έως τις 17:00, στο Γαλλικό Ινστιτούτο Ελλάδος.
Κυριακή 8 Φεβρουαρίου 2026, από τις 14:00 έως τις 18:00, στο Γαλλικό Ινστιτούτο Θεσσαλονίκης.
Είστε μαθητής/τρια λυκείου και σκέφτεστε να κάνετε αίτηση για προπτυχιακά προγράμματα σπουδών στη Γαλλία; Είστε φοιτητής σε ελληνικό πανεπιστήμιο και σκοπεύετε να κάνετε ένα πρώτο ή δεύτερο μεταπτυχιακό στη Γαλλία, ή ακόμα και διδακτορικό; Θα θέλατε να μάθετε περισσότερα για την ποικιλία των προγραμμάτων σπουδών, τη γλώσσα διδασκαλίας, την αναγνώριση των πτυχίων και τις προοπτικές σταδιοδρομίας; Όπως και εσείς, περισσότεροι από 430.000 διεθνείς φοιτητές έχουν θέσει στον εαυτό τους αυτό το ερώτημα και έχουν κάνει το μεγάλο βήμα!
Τα ιδρύματα που συμμετέχουν στην Έκθεση, τα οποία προσφέρουν διεθνώς αναγνωρισμένους τίτλους σπουδών και ένα ευρύ φάσμα προγραμμάτων σπουδών, είναι έτοιμα να σας βοηθήσουν να διαμορφώσετε τα σχέδιά σας.
Ελάτε να επισκεφθείτε τα περίπτερά τους και να λάβετε μέρος στις θεματικές παρουσιάσεις, οι οποίες θα σας καθοδηγήσουν στις επιλογές σας και θα σας βοηθήσουν να ανακαλύψετε προγράμματα σπουδών που ίσως να μην είχατε σκεφτεί. Η συμμετοχή στην Έκθεση είναι δωρεάν και δεν απαιτείται εγγραφή.
07/02/2026, 10:00 με 17:00 στο Γαλλικό Ινστιτούτο Ελλάδος (Σίνα 31)
Είσοδος ελεύθερη – Δια ζώσης – Δε χρειάζεται ραντεβού
Ιστοσελίδα Campus France Grèce

Fly Athens indoor 2026 στην Παιανία
2026-02-07 14:00 - 21:00 | Κλειστό Γυμναστήρισ Παιανίας – Ολυμπιακές Εγκαταστάσεις Ξιφασκίας, Αγίου Νικολάου, Παιανία, Αττική, 19400, Greece
Fly Athens indoor 2026 στην Παιανία
Η απόλυτη εκδήλωση «Fly Athens Indoor 2026» έρχεται στην Παιανία στις 7 Φεβρουαρίου 2026! Τα Ολυμπιακά Ακίνητα Παιανίας θα φιλοξενήσουν την κορυφαία συνάντηση άλματος επί κοντώ σε μια ακόμη πιο συναρπαστική εμπειρία για αθλητές και φιλάθλους! Ο Δήμος Παιανίας θα υποδεχθεί τον Εμμανουήλ Καραλή και την παγκόσμια αφρόκρεμα του αθλήματος, υποστηρίζοντας μια μοναδική διοργάνωση με ελεύθερη είσοδο για το κοινό.
Ως αρωγός, θα λειτουργήσει δωρεάν υπηρεσία με shuttle bus που θα συνδέει τον Σταθμό Προαστιακού και Μετρό «Κάντζα» απευθείας με τα Ολυμπιακά Ακίνητα.
«Ο στόχος μου τα Ολυμπιακά Ακίνητα Παιανίας από κτίρια φαντάσματα να μετατραπούν σε χώρο αναφοράς για τον αθλητισμό, επετεύχθη και ο Δήμος Παιανίας δεν θα μπορούσε να μείνει αμέτοχος. Συμβάλουμε στην κορυφαία εκδήλωση Fly Athens Indoor 2026 ως αρωγοί εξασφαλίζοντας την μεταφορά των επισκεπτών από και προς τον σταθμό Κάντζα. Με τον τρόπο αυτό δίνουμε τη δυνατότητα σε όσους επιθυμούν να χειροκροτήσουν από κοντά τους κορυφαίους αθλητές παγκοσμίως, να φτάσουν ως τα Ολυμπιακά Ακίνητα με τα μέσα μεταφοράς ενώ η πόλη μας δεν θα επιβαρυνθεί από την κυκλοφορία» δήλωσε ο Δήμαρχος Παιανίας Ισίδωρος Μάδης.
Θυμίζεται πως οι εγκαταλελειμμένες ολυμπιακές εγκαταστάσεις αποκαταστάθηκαν με πρωτοβουλία του Ισίδωρου Μάδη όταν μετά την εκλογή του το 2019 εξασφάλισε την απαραίτητη μελέτη για να ακολουθήσει προγραμματική σύμβαση με το Υπουργείο Αθλητισμού και την Περιφέρεια Αττικής. Εν τέλει η αποκατάσταση εντάχθηκε στον κεντρικό κυβερνητικό σχεδιασμό ενώ το ποσό που είχε δεσμευθεί από την Περιφέρεια Αττικής διατίθεται για τη δημιουργία νέων αθλητικών και πολιτιστικών εγκαταστάσεων στον περιβάλλοντα χώρο.
Με την ολοκλήρωση των αγώνων, όλα τα διαθέσιμα λεωφορεία θα εξασφαλίσουν την επιστροφή του κοινού προς τον σταθμό «Κάντζα».
Η διοργάνωση τελεί υπό την αιγίδα της Παγκόσμιας και της Ευρωπαϊκής Ομοσπονδίας Στίβου (World & European Athletics), του Υπουργείου Αθλητισμού, του ΣΕΓΑΣ και του Ε.Ο.Τ. Η δράση θα μεταδοθεί ζωντανά από την ΕΡΤ και το Ertflix, καθώς και από τα ψηφιακά κανάλια της European Athletics.

Craft Riot Festival στην Τεχνόπολη Αθηνών
2026-02-07 14:00 - 22:00, 2026-02-08 11:00 - 22:00 | Τεχνόπολη Δήμου Αθηναίων, Πειραιώς 100 και Βουτάδων, Αθήνα, Αττική, 11854, Greece
Craft Riot Festival
Ένα Εναλλακτικό Φεστιβάλ Δημιουργίας & Αντίδρασης’’. Έρχεται το πιο δυναμικό διήμερο εικαστικής τέχνης στην Αθήνα! Ένα φεστιβάλ αφιερωμένο στη DIY κουλτούρα, στη ριζοσπαστική αισθητική και στην ελεύθερη καλλιτεχνική έκφραση. Η τέχνη δεν είναι διακοσμητική. Η τέχνη είναι εξέγερση. Είναι εργαλείο, κραυγή και πράξη αντίστασης. Το CRAFT RIOT FESTIVAL έρχεται φέτος για να ανατρέψει τα δεδομένα, με ένα διήμερο φεστιβάλ, γεμάτο δημιουργία, σύγχρονη αισθητική και καλλιτεχνική ανυπακοή, μέσα από τα μάτια νέων δημιουργών!
Η Αθήνα ετοιμάζεται να γεμίσει ένταση, καλλιτεχνική ελευθερία και χειροποίητη επανάσταση το Σάββατο 7 και την Κυριακή 8 Φεβρουαρίου στον επιβλητικό χώρο του Μηχανουργείου της Τεχνόπολης Δήμου Αθηναίων! Δεν πρόκειται για μία ακόμη έκθεση… Το Craft Riot Festival είναι ένα ελεύθερο, αντισυμβατικό festival που ενώνει την τέχνη, τον λόγο και την δράση, αγκαλιάζει τη χειροποίητη υλική φύση των έργων δίνοντας χώρο στις ανατρεπτικές καλλιτεχνικές φωνές που δημιουργούν έξω από τα συστήματα, πειραματίζονται και αμφισβητούν με όπλο την αυθεντική έκφραση. Στο CRAFT RIOT FEST θα βρεθεί ο πυρήνας της τέχνης! Σύγχρονος! Πολυσυλλεκτικός! Αυθεντικός και Τολμηρός, όπου πάνω από 150+ ανεξάρτητοι καλλιτέχνες θα ‘‘απλώσουν’’ μπροστά μας τις μοναδικές τους δημιουργίες!
Τι θα δεις:

Διαδραστικά installations
Workshops
CLOTHING | BRANDS | ART PRINTS
Graphic designers | Illustrators |Screen printers
DIY ΕΡΓΑ: Ξύλινες, κεραμικές και πήλινες δημιουργίες
Ζωγραφική | Φωτογραφία
Design αντικείμενα και κεντήματα
Αφίσες | Κόμικς
Street art | Ζωντανές εικαστικές παρεμβάσεις | graffiti jam sessions
Χειροποίητα κοσμήματα

Ένα έντονο art-bazaar vibe & μία οπτική εμπειρία που έχει ως στόχο την προώθηση της νέας εγχώριας εικαστικής σκηνής, την ενίσχυση της συμμετοχής του κοινού στην τέχνη και την δικτύωση των καλλιτεχνών που δημιουργούν και εκφράζονται χωρίς περιορισμούς, με κοινό παρονομαστή την ανάγκη για αυθεντική έκφραση και κοινωνικό σχολιασμό. Τα φώτα του Μηχανουργείου της Τεχνόπολης Δήμου Αθηναίων θα ανάψουν το Σάββατο 7 Φεβρουαρίου στις 14:00 και την Κυριακή 8 Φεβρουαρίου στις 11:00 και θα παραμείνουν ανοιχτά και τις δύο ημέρες ως και τις 22:00. Δύο μέρες έμπνευσης, έκφρασης, πολλής μουσικής και καλλιτεχνικής ενέργειας, όπου θα ανακαλύψεις το σύγχρονο εικαστικό τοπίο μέσα από τα μάτια νέων δημιουργών!
Είσοδος Ελεύθερη
Σάββατο 7 Φεβρουαρίου (14.00 – 22.00)
Κυριακή 8 Φεβρουαρίου (11:00 – 22:00)

Συντακτικό της Αρχαίας Ελληνικής Γλώσσας στην Πεύκη
2026-02-07 18:00 - 20:00 | Αίθουσα Μανώλης Αναγνωστάκης Δημοτικό θέατρο Πεύκης, Χρυσοστόμου Σμύρνης & Ρήγα Φεραίου, Πεύκη, Αττική, 151 21, Greece
Ο Δήμος Λυκόβρυσης-Πεύκης σάς προσκαλεί, το Σάββατο 7 Φεβρουαρίου 2026 και ώρα 18:00, σε ομιλία με θέμα «Η Δομή της Ελληνικής Γλώσσας» για την παρουσίαση του τελευταίου βιβλίου της φιλολόγου – συγγραφέα, κας Ελένης Γιαννακουλοπούλου / Καλαβάση με θέμα: «Συντακτικό της Αρχαίας Ελληνικής Γλώσσας Για Φιλολόγους – Φοιτητές- μαθητές / τριες», στην Αίθουσα Μ. Αναγνωστάκης (Χρυσοστόμου Σμύρνης και Ρήγα Φεραίου, Πεύκη). Στο βιβλίο γίνεται διεξοδική παρουσίαση των συντακτικών φαινομένων και εφαρμογή του συντακτικού σε 10 κείμενα της αρχαίας ελληνικής γραμματείας με γενικές και επισυμπληρωματικές ασκήσεις. Κατά τη διάρκεια της παρουσίασης, θα αναλυθεί και το περιεχόμενο των δυο πρώτων βιβλίων της με θέμα: «Από τη θεωρία στην Πράξη» και «Τετράδιο εργασίας – 130 κείμενα Κριτήρια της Αττικής Πεζογραφίας», τα οποία ήδη κυκλοφορούν από τις Εκδόσεις 24γράμματα.
Κύριοι ομιλητές στην εκδήλωση θα είναι οι:
– Ελένη Γιαννακουλοπούλου φιλόλογος – συγγραφέας
– Δαυιδία Καραϊσαρίδου, δικηγόρος
– Κωνσταντία Κολύβα, φιλόλογος
– Άννα Λιαμή, εκπαιδευτικός της πρωτοβάθμιας εκπαίδευσης και Σύμβουλος Ψυχικής Υγείας
Ο Δήμαρχος Λυκόβρυσης-Πεύκης Μάριος Ψυχάλης δηλώνει : «Ο Δήμος μας έχει την τιμή να φιλοξενεί μια ενδιαφέρουσα φιλολογική βιβλιοπαρουσίαση στην Αίθουσα «Μ. Αναγνωστάκης», στην Πεύκη, έναν χώρο άρρηκτα συνδεδεμένο με τον λόγο, την πνευματική δημιουργία και τον πολιτισμό. Ο Δήμος μας στηρίζει έμπρακτα κάθε πρωτοβουλία που καλλιεργεί τον πολιτισμό και φέρνει τους πολίτες πιο κοντά στο βιβλίο και τους δημιουργούς του. Καλώ τους συμπολίτες μας να παρευρεθούν και να συμμετάσχουν σε αυτή την πνευματική συνάντηση.»

Εκάβη στο Κερατσίνι
2026-02-07 18:30 - 20:30 | Πολιτιστικό Κέντρο Κερατσινίου Αντώνης Σαμαράκης, Μικράς Ασίας 24 & Παπαναστασίου, Κερατσίνι, Αττική, 18756, Greece
Το Σάββατο 7 Φεβρουαρίου 2026, στις 18:30, το Πολιτιστικό Κέντρο «Αντώνης Σαμαράκης» (Μ. Ασίας 24, Κερατσίνι), φιλοξενεί την «Εκάβη». Έναν θεατρικό μονόλογο της βραβευμένης συγγραφέως Άννας Τσεκούρα, αφιερωμένο στην απώλεια. Συνομιλεί με την απώλεια όχι μόνο ως θάνατο, αλλά ως κάθε αιφνίδια ρωγμή που διαλύει τις βεβαιότητές μας και ανατρέπει τον τρόπο με τον οποίο συνεχίζουμε να υπάρχουμε.
Την Εκάβη ζωντανεύει επί σκηνής η Μαρία Σταναθιώτη, σε μία ερμηνεία γεμάτη ένταση και σιωπή.
ΠΟΛΙΤΙΣΤΙΚΟ ΚΕΝΤΡΟ “ΑΝΤ. ΣΑΜΑΡΑΚΗΣ” ( Μ. ΑΣΙΑΣ 24 ΚΕΡΑΤΣΙΝΙ )
ΣΑΒΒΑΤΟ 7 ΦΕΒΡΟΥΑΡΙΟΥ 2026
ΩΡΑ: 18:30
ΕΙΣΟΔΟΣ ΕΛΕΥΘΕΡΗ

Τραγούδια που δε γερνούν ποτέ στο Φάληρο
2026-02-07 19:30 - 21:30 | Δημαρχείο Παλαιού Φαλήρου, Τερψιχόρης 51 & Αρτέμιδος, Παλαιό Φάληρο, Αττική, Greece
Ο Δήμαρχος Παλαιού Φαλήρου Γιάννης Φωστηρόπουλος σας προσκαλεί το Σάββατο 7 Φεβρουαρίου και ώρα 19:30 στον Πολυχώρο του Δημαρχείου σε μία βραδιά γεμάτη από τραγούδια που δε γερνούν ποτέ. Τραγούδια σπουδαίων ερμηνευτών χωρίς ηλικία, που δεν υπακούουν σε νόμους φυσικής φθοράς αλλά μένουν αναλλοίωτοι στο χρόνο μέσω των τραγουδιών τους. Γλυκόπικρη η γεύση του έρωτα, νοσταλγία, πόνος, ξενιτιά και τραγούδια που είναι δεμένα με γενιές ολόκληρες στην εκδήλωση με τα τραγούδια των μεγάλων ερμηνευτών του Ελληνικού πενταγράμμου.
Θανάσης Βασιλάς: Μπουζούκι, καλλιτεχνική διεύθυνση
Γιάννης Ματσούκας: Μπουζούκι, τραγούδι
Μιχάλης Παπαδάκης: Πιάνο
Δημήτρης Τριανταφυλλίδης: Κιθάρα , τραγούδι
Κορίνα Βένη: Κιθάρα ,τραγούδι
Υπεύθυνος της Εκδήλωσης είναι ο Αντιδήμαρχος Πολιτισμού Γιώργος Πράπας.

Αποκριές 2026 στον Δήμο Βάρης Βούλας Βουλιαγμένης
2026-02-07 20:00 - 22:00 | Πνευματική Εστία Βουλα, Ζέφυρου 2, Βούλα, Αττική, Greece
Αποκριές 2026 Βάρης Βούλας Βουλιαγμένης. Ο Δήμος Βάρης Βούλας Βουλιαγμένης προσκαλεί όλους τους δημότες και επισκέπτες να συμμετάσχουν στις αποκριάτικες εκδηλώσεις 2026, με ένα πολυήμερο πρόγραμμα γεμάτο μουσική, χορό, παράδοση, θέατρο και οικογενειακή ψυχαγωγία. Οι φετινές Απόκριες συνδυάζουν το σύγχρονο γλέντι με τα έθιμα του τόπου μας και προσφέρουν μοναδικές εμπειρίες πολιτισμού και διασκέδασης σε κάθε γειτονιά της πόλης.
Πατήστε ΕΔΩ για να δείτε το πλήρες πρόγραμμα
Σάββατο 7 Φεβρουαρίου 2026 | 20:00 «Χορεύουμε Λάτιν στις Απόκριες» – Πνευματική Εστία Βούλας
Μεγάλο αποκριάτικο πάρτι με λάτιν και ελληνικούς χορούς, διαγωνισμό καραόκε «Η Φωνή του Καρναβαλιού» και βράβευση καλύτερης στολής. Συμμετέχουν τα τμήματα χορού του Πολιτιστικού Τμήματος του Δήμου με τον δάσκαλό τους Λάκη Οικονόμου.

Απόκριες 2026 στη Καλλιθέα
2026-02-07 20:00 - 22:00 | Δημοτικό Θέατρο Καλλιθέας, Κρέμου 123, Καλλιθέα, Αττική, Greece
Απόκριες 2026 στη Καλλιθέα
Ο Δήμος Καλλιθέας διοργανώνει και φέτος ένα πλούσιο πρόγραμμα αποκριάτικων εκδηλώσεων, γεμάτο μουσική, χορό και χρώμα. Με επίκεντρο την παράδοση και τη δύναμη της συλλογικότητας, ενώνουμε τις δυνάμεις μας με τους Πολιτιστικούς Φορείς και τους Συλλόγους της πόλης μας, που συμβάλλουν διαχρονικά στη διατήρηση και τη ζωντανή μετάδοση των εθίμων και της πολιτιστικής μας κληρονομιάς. Σας περιμένουμε όλους, μικρούς και μεγάλους, να αφήσουμε για λίγο πίσω την καθημερινότητα και να γιορτάσουμε μαζί με κέφι, χαμόγελο και γιορτινή διάθεση. Καλή Αποκριά σε όλες και όλους!
ΣΑΒΒΑΤΟ 07/02/2026
20:00 Δημοτικό Θέατρο Μουσικοχορευτική Παράσταση από τον Πολιτιστικό Σύλλογο ΠέΖΟ ΓΑΜΟΣ ΑΛΑΛΟΥΜ.
Με αφορμή την παγκόσμια ημέρα Γάμου, παντρέψαμε στιγμιότυπα του παλιού ελληνικού κινηματογράφου με χορούς. Έτσι χορεύουμε κρητικά με το παλικάρι, ζεϊμπέκικο με τον Αντωνάκη και σέικ με την τρελή σαραντάρα. Αυτά και άλλα πολλά παρουσιάζει ο Πολιτιστικός Σύλλογος ΠέΖΟ στη μουσικοθεατρική παράσταση “Γάμος Αλαλούμ”. Μια παράσταση, που τίποτα δεν είναι στη θέση του και όλα είναι επιμελώς “Αλαλούμ”.

32ο Καρναβάλι Νίκαιας Ρέντη
2026-02-08 11:00 - 13:00 | πλατεία Κρήνης Νίκαια, πλατεία Κρήνης, Νίκαια, Αττική, Greece
32ο Καρναβάλι Νίκαιας Ρέντη
Ο Δήμος Νίκαιας- Αγίου Ιωάννη Ρέντη, προσκαλεί κατοίκους και επισκέπτες στο 32ο Καρναβάλι Νίκαιας- Ρέντη, έναν θεσμό που μετατρέπει την πόλη σε μια μεγάλη αποκριάτικη σκηνή. Οι πλατείες της Νίκαιας και του Ρέντη θα φιλοξενήσουν δωρεάν εκδηλώσεις για παιδιά, γεμάτες παιχνίδι, μουσική, χορό και δημιουργικές δράσεις. Το πρόγραμμα ξεκινά την 1η Φεβρουαρίου και ολοκληρώνεται με την Καρναβαλική Παρέλαση στο Ρέντη στις 22 Φεβρουαρίου, ενώ η Καρναβαλική Παρέλαση στη Νίκαια θα πραγματοποιηθεί στις 15 Φεβρουαρίου. Μέσα από μια σειρά δράσεων σε γειτονιές και πλατείες, το καρναβάλι δίνει χώρο στη χαρά και στη συμμετοχή.
Πατήστε ΕΔΩ για να δείτε ολόκληρο το προγραμα
Κυριακή 8/02 – ώρα: 11:00 π.μ. (εκδήλωση για παιδιά)
πλατεία Κρήνης

Παγκόσμια ημέρα Ελληνικής γλώσσας στο Φάληρο
2026-02-08 11:30 - 13:30 | Βιβλιοθήκη Παλαιού Φαλήρου, Αγίου Αλεξάνδρου 5, Φάληρο, Αττική, 17561, Greece
Παγκόσμια ημέρα Ελληνικής γλώσσας στο Φάληρο
Ο Δήμαρχος Π. Φαλήρου Γιάννης Φωστηρόπουλος και η Αντιδήμαρχος Δημοτικών Παιδικών Σταθμών Π. Φαλήρου & Δημοτικών Βιβλιοθηκών Μαίρη Τρύφων, σε συνεργασία με το Ινστιτούτο Ρητορικών & Επικοινωνιακών Σπουδών Ελλάδας (ΙΡΕΣΕ), τον Όμιλο Ρητορικής Γ’ τάξης 5ου Γυμν. Π. Φαλήρου και τον Όμιλο Ρητορικής του 12ου Δ.Σ. Π. Φαλήρου, σας προσκαλούν σε μία διαδραστική εκδήλωση για την “Παγκόσμια Ημέρα Ελληνικής Γλώσσας“. Την Κυριακή 8 Φεβρουαρίου & ώρα 11.30 π.μ. στη Κεντρική Δημοτική Βιβλιοθήκη (Αγ. Αλεξάνδρου 5)
Πρόγραμμα :
α. Ρητορική ανάγνωση
β. Αυθόρμητος Λόγος
γ. Σύντομες ομιλίες πληροφόρησης
Η ελληνική γλώσσα σε δράση: ρητορική παιδεία και καλλιέργεια του λόγου – Φωτεινή Εγγλέζου, Σύμβουλος Εκπαίδευσης Δ΄ΔΙΠΕ Αθήνας, Πρόεδρος του Ινστιτούτου
Ρητορικών & Επικοινωνιακών Σπουδών Ελλάδας (ΙΡΕΣΕ)
“Λόγο … διαδρομές” – Ζωή Πορφύρη, Φιλόλογος (Συν-διοργανωτής 10ων δια-σχολικών ρητορικών αγώνων: Ρήσεις & Αντι-Ρήσεις
Όμιλος Ρητορικής Γ ‘ τάξης 5ου Γυμν. Π. Φαλήρου.
“Η ελληνική γλώσσα μάς ενώνει” – Όμιλος Ρητορικής του 12ου Δ.Σ. Παλαιού Φαλήρου –Άντζελα Μουρίκη, Εκπαιδευτικός & Υποδιευθύντρια 12ου Δ.Σ. Παλαιού Φαλήρου, μέλος του ΙΡΕΣΕ
Την εκδήλωση θα συντονίσει η Αντιδήμαρχος Δημοτικών Παιδικών Σταθμών Π. Φαλήρου & Δημοτικών Βιβλιοθηκών Μαίρη Τρύφων.

Ο Καραγκιόζης μασκαράς στον Χολαργό
2026-02-08 11:30 - 13:30 | Δημαρχείο Παπάγου Χολαργού, Περικλέους 55, Χολαργός, Αττική, Greece
Ο Καραγκιόζης μασκαράς
Ο Δήμος Παπάγου Χολαργού παρουσιάζει την αποκριάτικη παράσταση: “Ο Καραγκιόζης μασκαράς”, από το θέατρο σκιών του Θανάση Λιούνη.
Υπόθεση: ‘’Μια μεγάλη γιορτή διοργανώνεται στο παλάτι. Όλοι είναι καλεσμένοι, εκτός από τον Καραγκιόζη, ο οποίος χρησιμοποιεί διάφορες μεταμφιέσεις, για να μπορέσει κι αυτός να μπει στην γιορτή! Θα τα καταφέρει;’’
Μία κλασική παράσταση θεάτρου σκιών με πολύ γέλιο για μικρούς και μεγάλους.
Επιμέλεια εκδήλωσης: Μιμή Ρουφογάλη Αντιδήμαρχος Πολιτισμού
Κυριακή 8 Φεβρουαρίου 2026 ώρα 11.30
Αμφιθέατρο «Μίκης Θεοδωράκης», Δημαρχείο Παπάγου – Χολαργού Κτίριο Δημάρχου «Χαράλαμπου Σκούρτη», Περικλέους 55, Χολαργός – Είσοδος Ελεύθερη

Πάρτυ μασκέ στη Λυκόβρυση
2026-02-08 12:00 - 14:00 | Πολυχώρος Μπενίση Λυκόβρυση, Δημ. Μπενισση 20, Λυκόβρυση, Αττική, 14123, Greece
Ο Σύλλογος Γονέων Βρεφονηπιακών Σταθμών σε συνεργασία με τον Δήμο Λυκόβρυσης – Πεύκης, σάς προσκαλούν στο πρώτο και πιο τρελό πάρτι της χρονιάς! Την Κυριακή, 8 Φεβρουαρίου, στις 12:00, φορέστε τις στολές σας και ελάτε στον Δημοτικό Πολυχώρο Μπενίση να υποδεχτούμε τις Απόκριες με χορό, παιχνίδι και πολλές εκπλήξεις. Αν θέλετε, μπορείτε να συμμετέχετε στη διοργάνωση του πάρτι φέρνοντας τις δικές σας χειροποίητες αλμυρές ή γλυκές λιχουδιές.
ΕΙΣΟΔΟΣ ΕΛΕΥΘΕΡΗ
Ο Δήμαρχος Λυκόβρυσης-Πεύκης Μάριος Ψυχάλης δηλώνει : «Με πολλή χαρά καλωσορίζω το Carnival Party του Συλλόγου Γονέων των Βρεφονηπιακών Σταθμών στον φιλόξενο Πολυχώρο Μπενίση. Μια γιορτή γεμάτη χρώματα, μουσική και παιδικά χαμόγελα, που μας θυμίζει πόσο όμορφο είναι να γινόμαστε όλοι μια παρέα. Οι Απόκριες είναι για τα παιδιά – αλλά και για εμάς τους μεγάλους – μια ευκαιρία να ξεφύγουμε από την καθημερινότητα και να χαρούμε απλά πράγματα. Εύχομαι σε μικρούς και μεγάλους καλή διασκέδαση στο party και μια αποκριά γεμάτη γέλια, χαρά και ξεγνοιασιά!»

Παρουσίαση Το μουσικό χωριό στο Ίλιο
2026-02-08 12:00 - 15:00 | Βιβλιοθήκη Δήμου Ιλίου, Μενελάου 63, Ιλιο, Αττική, Greece
Παρουσίαση Παιδικού Βιβλίου «Το μουσικό χωριό»
Ο Δήμος Ιλίου και η Διεύθυνση Πολιτισμού του Δήμου, σας προσκαλούν στην παρουσίαση παιδικού βιβλίου της Λαμπρινής Γκάνου, εικονογράφηση Αργύρης Αμερικάνος με τίτλο: “Το Μουσικό Χωριό”, εκδόσεις Διάνοια.
Κυριακή 8 Φεβρουαρίου 2026, ώρα 12.00 μ.μ.,
Κεντρική Βιβλιοθήκη Ιλίου
(Μενελάου 63, Ίλιον 13122, 3ος όροφος)
Πρόκειται για μια διαδραστική παρουσίαση μέσα από την οποία τα παιδιά έρχονται σε επαφή με τα παραδοσιακά όργανα του τόπου μας με τη χρήση πλούσιου οπτικοακουστικού υλικού. Καλούνται να παίξουν απλά ρυθμικά μοτίβα σε κρουστά οργανάκια και να αντιληφθούν τον τρόπο που χωρίζονται αυτά σε ομαδούλες. Συμμετέχουν σε ένα μικρό θεατρικό ώστε να μάθουν τις νοτούλες και τις αξίες της μουσικής.
Είσοδος Ελεύθερη

Απόκριες 2026 στη Καλλιθέα
2026-02-08 12:00 - 22:00 | Δημοτικό Θέατρο Καλλιθέας, Κρέμου 123, Καλλιθέα, Αττική, Greece
Απόκριες 2026 στη Καλλιθέα
Ο Δήμος Καλλιθέας διοργανώνει και φέτος ένα πλούσιο πρόγραμμα αποκριάτικων εκδηλώσεων, γεμάτο μουσική, χορό και χρώμα. Με επίκεντρο την παράδοση και τη δύναμη της συλλογικότητας, ενώνουμε τις δυνάμεις μας με τους Πολιτιστικούς Φορείς και τους Συλλόγους της πόλης μας, που συμβάλλουν διαχρονικά στη διατήρηση και τη ζωντανή μετάδοση των εθίμων και της πολιτιστικής μας κληρονομιάς. Σας περιμένουμε όλους, μικρούς και μεγάλους, να αφήσουμε για λίγο πίσω την καθημερινότητα και να γιορτάσουμε μαζί με κέφι, χαμόγελο και γιορτινή διάθεση. Καλή Αποκριά σε όλες και όλους!
ΚΥΡΙΑΚΗ 08/02/2026
12:00 Πλατεία Κύπρου Χαρείτε νιοί, χαρείτε νιές… Σήμερα είν’ Αποκριές!
Από την Πολιτιστική Εταιρεία Ορχηστικής Τέχνης ΒΑΚΧΑΙ. Η ελληνική Αποκριά ξεδιπλώνεται ως τελετουργία χαράς και μνήμης. Φανοί της Κοζάνης, κορδελάτοι της Νάξου, Γαϊτανάκι και αθηναϊκά αποκριάτικα παιχνίδια συναντιούνται σε έναν κύκλο χορού και μεταμφίεσης, εκεί όπου το γέλιο γίνεται έθιμο και η παράδοση ζωντανή εμπειρία.
20:00 Δημοτικό Θέατρο Μουσικοχορευτική Παράσταση από τον Πολιτιστικό Σύλλογο ΠέΖΟ ΓΑΜΟΣ ΑΛΑΛΟΥΜ.
Με αφορμή την παγκόσμια ημέρα Γάμου, παντρέψαμε στιγμιότυπα του παλιού ελληνικού κινηματογράφου με χορούς. Έτσι χορεύουμε κρητικά με το παλικάρι, ζεϊμπέκικο με τον Αντωνάκη και σέικ με την τρελή σαραντάρα. Αυτά και άλλα πολλά παρουσιάζει ο Πολιτιστικός Σύλλογος ΠέΖΟ στη μουσικοθεατρική παράσταση “Γάμος Αλαλούμ”. Μια παράσταση, που τίποτα δεν είναι στη θέση του και όλα είναι επιμελώς “Αλαλούμ”.

Παρουσίση Αν μ' αγαπάς κι είν' όνειρο στον Χολαργό
2026-02-08 18:00 - 20:00 | Δημαρχείο Παπάγου Χολαργού, Περικλέους 55, Χολαργός, Αττική, Greece
Παρουσίση Αν μ’ αγαπάς κι είν’ όνειρο στον Χολαργό
Ο Δήμος Παπάγου Χολαργού με αφορμή τη γιορτή των ερωτευμένων που πλησιάζει, διοργανώνει με τις εκδόσεις Φίλντισι, την παρουσίαση της έκδοσης: “Αν μ’ αγαπάς κι είν’ όνειρο” με ερωτικές επιστολές 69 διάσημων ζευγαριών. Ερωτικές επιστολές θα διαβάσουν: η ηθοποιός και τραγουδίστρια Χριστίνα Γκόλια και ο Ξενοφών Ραράκος, ραδιοφωνικός παραγωγός.
Μετά την παρουσίαση, θα ακολουθήσει μουσικό μέρος, με ερωτικά τραγούδια στα ελληνικά και ιταλικά από τον Alfonso Nuzzolo και τη Χριστίνα Γκόλια.
Επιμέλεια εκδήλωσης: Μιμή Ρουφογάλη Αντιδήμαρχος Πολιτισμού
Κυριακή 8 Φεβρουαρίου ώρα 18.00.
Αίθουσα Μελίνα Μερκούρη – Δημαρχείο Παπάγου- Χολαργού ’Κτίριο Χαράλαμπου Σκούρτη’’ – Περικλέους 55
Είσοδος ελεύθερη

Ἐν ἀρχῇ ἦν ὁ Λόγος στο Μέγαρο Μουσικής Αθηνών
2026-02-08 19:30 - 21:30 | Μέγαρο Μουσικής Αθηνών, Βασ. Σοφίας & Κόκκαλη, Αθήνα, Αττική, 11521, Greece
Ἐν ἀρχῇ ἦν ὁ Λόγος στο Μέγαρο Μουσικής Αθηνών
Η εκδήλωση ‘’Ἐν ἀρχῇ ἦν ὁ Λόγος …’’ αποτελεί μια συλλογική πολιτιστική προσπάθεια πολιτών του Αγίου Δημητρίου, με την υποστήριξη του Δήμο μας, όπου μέσα από την ποίηση, τη μουσική, το τραγούδι, το θέατρο και το χορό, θα γιορτάσουμε τη γλώσσα μας, θα τιμήσουμε την πνευματική της δύναμη και την ομορφιά της, θα αναδείξουμε το θεμελιώδη ρόλο που διαδραμάτισε στη μακρόχρονη διαδρομή της. Με αναφορές στον Όμηρο, στον Σολωμό, στον Καβάφη, στην ‘’γκρεκάνικη’’ διάλεκτο της νοτίου Ιταλίας, διανθισμένο με απαγγελίες ποιημάτων από τους τρεις μεγάλους μας ποιητές, που το έργο τους έχει επιδράσει και συνεχίζει να επιδρά στην παγκόσμια λογοτεχνία, όπως και από το προσωπικό ποιητικό έργο του Παναγιώτη Κ. Γεωργακόπουλου.
Η μελοποίηση και η θεατροποίηση έχει πραγματοποιηθεί από το μουσικοσυνθέτη Στέφανο Εμ. Γεωργιάδη, σε ποίηση και κείμενα του Παναγιώτη Κ. Γεωργακόπουλου και θα πραγματοποιηθεί την Κυριακή, 8 Φεβρουαρίου και ώρα 19:30, στο Μέγαρο Μουσικής Αθηνών, στον Σύλλογο Φίλων της Μουσικής, στην αίθουσα ‘’Γιάννης Μαρίνος’’, με ελεύθερη είσοδο για το κοινό.
Η εκδήλωση τελεί υπό την αιγίδα του Ομίλου της UNESCO Τεχνών, Λόγου και Επιστημών Ελλάδος.
Η γλώσσα μας έχει αναγνωριστεί ως η ‘’μητέρα’’ των γλωσσών, με το αρχετυπικό παρελθόν και τη δυναμική της να έχουν χαράξει ανεξίτηλα στη συλλογική μνήμη την ιστορική της πορεία.
Μιλιέται αδιάλειπτα για 40 αιώνες και διαμόρφωσε την ιστορία του ανθρώπινου πολιτισμού. Η Γλώσσα και ο Πολιτισμός αποτελούν έννοιες αλληλένδετες που εξελίσσονται παράλληλα, με τη Γλώσσα να αποτελεί το εργαλείο κωδικοποίησης και διάδοσης του Πολιτισμού. Πρόκειται για ίδια γλώσσα που μας άφησαν στα μεγάλα τους έργα οι σπουδαίοι μας φιλόσοφοι, οι ποιητές και οι συγγραφείς μας, όπως ο Όμηρος, ο Ηράκλειτος, ο Πλάτων, ο Θουκυδίδης, ο Αισχύλος, ο Αριστοφάνης κ.α..

Λαλούδα στην Ηλιούπολη
2026-02-08 20:00 - 22:00 | Μουσείο Εθνικής Αντίστασης Ηλιούπολης, Μαρίνου Αντύπα 134, Ηλιούπολη, Αττική, Greece
Προβολές Κινηματογραφικής Λέσχης Ηλιούπολης
Προβολές Κινηματογραφικής Λέσχης Ηλιούπολης για το 2026. Η Κινηματογραφική Λέσχη Ηλιούπολης – Κ.Λ.Η. με 38 χρόνια δημιουργικής παρουσίας, συνεχούς λειτουργίας και προσφοράς στον πολιτισμό της Ηλιούπολης, ξεκινάει τις προβολές της 38ης Χειμερινής Περιόδου για 2026 από την Κυριακή 18 Ιανουαρίου και θα διαρκέσει έως και την Κυριακή 5 Απριλίου 2026. Οι προβολές θα πραγματοποιηθούν στο Μουσείο Εθνικής Αντίστασης (Σοφοκλή Βενιζέλου & Μαρίνου Αντύπα, Πλατεία Εθνικής Αντίστασης) τις Κυριακές (και Σάββατο 14 Απριλίου), στις 20:00. Η είσοδος είναι ελεύθερη σε όλες τις προβολές και θα ακολουθεί συζήτηση αμέσως μετά. Το πρόγραμμα συνδυάζει την αισθητική απόλαυση με τη διασκέδαση, με επιλογές για όλη την οικογένεια και για όλες τις προτιμήσεις.
Πατήστε ΕΔΩ για να δείτε το πλήρες πρόγραμμα
ΕΝΑ ΤΑΞΙΔΙ ΣΤΟΝ ΧΡΟΝΟ ΜΕΣΩ ΤΗΣ ΓΛΥΠΤΙΚΗΣ ΤΟΥ ΜΙΧΑΛΗ ΚΑΣΣΗ
ΚΥΡΙΑΚΗ 08/02/2026 ΛΑΛΟΥΔΑ («ΠΕΤΡΑ / ΒΡΑΧΟΣ») του Γιάννη Κάσση (ΕΛΛΑΔΑ, 2024, έγχρωμη, 74 ́)
Θα ακολουθήσει συζήτηση με εισηγητές τους Γιάννη Κάσση (σκηνοθέτη της ταινίας) και Μιχάλη Κάσση (γλύπτη). Βραβείο Καλύτερης Σκηνοθεσίας Ντοκιμαντέρ και Βραβείο Καλύτερης Φωτογραφίας στο Remember the Future World Film Festival (Κάννες) 1ο Βραβείο Καλύτερης Ταινίας Ντοκιμαντέρ Μεγάλου Μήκους και Βραβείο Φωτογραφίας στο 18ο Φεστιβάλ Ελληνικού Ντοκιμαντέρ – Docfest (Χαλκίδα).

Ανοιχτό Πανεπιστήμιο Ηλιούπολης Εργαστήρια
2026-02-09 18:00 - 19:30 | Δημοτική Βιβλιοθήκη Ηλιούπολης, Νικομάχου 18, Ηλιούπολη, Αττική, Greece
Ανοιχτό Πανεπιστήμιο Ηλιούπολης 2025
Ο Δήμος Ηλιούπολης βρίσκεται στην ευχάριστη θέση να ενημερώσει τους Δημότες και κατοίκους της πόλης ότι ο σημαντικός Θεσμός του Ανοιχτού Πανεπιστημίου επανέρχεται στην πόλη, πιστός “στο ραντεβού του με τους Δημότες με στόχο τη διά βίου μάθηση“. Η Συμμετοχή στο Ανοιχτό Πανεπιστήμιο είναι εντελώς Δωρεάν και διεξάγεται στα πλαίσια της Διά βίου Μάθησης και της Κοινωνικής Υπευθυνότητας του Δήμου Ηλιούπολης. Μπορεί δε να πραγματοποιηθεί και με εγγραφή στη φόρμα συμμετοχής εδώ.
Πατήστε ΕΔΩ για να δείτε το πλήρες πρόγραμμα
Στα πλαίσια του Ανοιχτού Πανεπιστημίου, παράλληλα με τις διαλέξεις, θα λειτουργήσουν εργαστήρια μαθηματικών και φιλοσοφίας στην ποίηση και τη λογοτεχνία, στην αίθουσα εκδηλώσεων της Βιβλιοθήκης του Δήμου Ηλιούπολης , Οδός Νικομάχου 18.
12/1/2026 έως 16/3/2026, Ημέρα Δευτέρα, Ώρα 18:00-19:30
Εννέα (9) εργαστήρια φιλοσοφίας στην ποίηση και τη λογοτεχνία
Εισηγητής: Φώτιος Χρήστου, Διδάκτωρ Φιλοσοφίας-Φιλόλογος
Αναλυτικότερα:
12/1/26
Θέμα: “Ο άνθρωπος και η κοινωνία στο Διονύσιο Σολωμό. Μια φιλοσοφική πλευρά της ποίησής του”
19/1/2026
Θέμα: “Οι ωδές του Ανδρέα Κάλβου και ο ελληνικός του λόγος”
26/1/2026
Θέμα: “Η άποψη του Αλέξανδρου Παπαδιαμάντη για τον άνθρωπο. Ένας φιλοσοφικός λόγος για τη φύση του ανθρώπου”
2/2/2026
Θέμα: “Η φιλοσοφία και ο λόγος για την ελευθερία στον Τίτο Πατρίκιο”
9/2/2026
Θέμα: “Ο άνθρωπος στον Μπαταργιά και τον Τάκη-Πλούμα του Μιλτιάδη Μαλακάση”
16/2/2026
Θέμα: “Ο Ανδρέας Εμπειρίκος στη σύγχρονη φιλοσοφική σκέψη”
2/3/2026
Θέμα: “Η ποίηση και ο λόγος στο Δημήτρη Παπαδίτσα”
9/3/2026
Θέμα: “Οι προηγμένες θέσεις για τον άνθρωπο της Κικής Δημουλά”
16/3/2026
Θέμα: “Η γνώση και η φιλοσοφία στον Άγγελο Κανιούρα”

Αστική αέρια ρύπανση στα Βριλήσσια
2026-02-09 18:00 - 20:00 | Πάρκο Μίκης Θεοδωράκης (πρώην ΤΥΠΕΤ) Βριλήσσια, Μπακογίαννη 38, Βριλήσσια, Αττική, 152 38, Greece
Ελεύθερο Πανεπιστήμιο Βριλησσίων
«Αστική αέρια ρύπανση»
Ομιλητής: Θωμάς Μάγγος, Διευθυντής Ερευνών στο Εργαστήριο Ατμοσφαιρικής Χημείας & Καινοτόμων Τεχνολογιών του Εθνικού Κέντρου Έρευνας Φυσικών Επιστημών «Δημόκριτος».
Β’ Κύκλος του Προγράμματος Ελεύθερου Πανεπιστημίου για την περίοδο Φεβρουάριος – Μάρτιος 2026, με θεματικό άξονα «Ενεργειακές Προκλήσεις & Περιβάλλον».
Ο νέος κύκλος διαλέξεων φιλοδοξεί να αναδείξει κρίσιμα ζητήματα που αφορούν την ενέργεια, το περιβάλλον και τη βιώσιμη ανάπτυξη, μέσα από εισηγήσεις διακεκριμένων επιστημόνων και ειδικών.
Είσοδος ελεύθερη

2ο Σεμινάριο Ψυχικής Υγείας στην Πεύκη
2026-02-09 18:30 - 20:30 | Αίθουσα Μανώλης Αναγνωστάκης Δημοτικό θέατρο Πεύκης, Χρυσοστόμου Σμύρνης & Ρήγα Φεραίου, Πεύκη, Αττική, 151 21, Greece
2ο Σεμινάριο Ψυχικής Υγείας στην Πεύκη
Ο Δήμος Λυκόβρυσης-Πεύκης συνεχίζει τη σειρά σεμιναρίων Ψυχικής Υγείας, με ομιλήτρια την Μαρία Τόλια, Σύμβουλο Ψυχικής Υγείας, Συστημική Ψυχοθεραπεύτρια, Οικογενειακή Θεραπεύτρια, η οποία θα παρουσιάσει το δεύτερο σεμινάριο, τη Δευτέρα 9 Φεβρουαρίου 2026 και ώρα 18:30, στην Αίθουσα Μ. Αναγνωστάκης (Χρυσοστόμου Σμύρνης και Ρήγα Φεραίου, Πεύκη).
Σε συνέχεια του πρώτου σεμιναρίου, το θεματικό περιεχόμενο θα προχωρήσει «από το ζευγάρι στην οικογένεια» και θα αναλυθεί το πώς επηρεάζουν οι πολλαπλοί ρόλοι την ανάπτυξη του παιδιού.
Πιο συγκεκριμένα, θα παρουσιαστούν ενδελεχώς θέματα, όπως:
· Τα εξελικτικά στάδια του ζευγαριού
· Τα στάδια εξέλιξης της οικογένειας
Η Είσοδος θα είναι ελεύθερη για το κοινό.
Ο Δήμαρχος Λυκόβρυσης-Πεύκης Μάριος Ψυχάλης επισημαίνει: «Με χαρά φιλοξενούμε στην Πεύκη το 2ο Σεμινάριο Ψυχικής Υγείας με θέμα: «Από το ζευγάρι στην οικογένεια». Τέτοιες πρωτοβουλίες μάς δίνουν την ευκαιρία να συζητήσουμε ανοιχτά, να ενημερωθούμε και να στηρίξουμε ο ένας τον άλλον, ενισχύοντας την ανθρώπινη επαφή, την επικοινωνία και τις οικογενειακές σχέσεις. Ο Δήμος θα συνεχίσει να στέκεται αρωγός σε δράσεις που προάγουν την ψυχική υγεία και την ποιότητα ζωής των πολιτών. Θερμά συγχαρητήρια στους διοργανωτές και εύχομαι η παρουσίαση να αποτελέσει πολύτιμο εφόδιο για όλους τους συμμετέχοντες.»

Ανοικτό Πανεπιστήμιο Περιστερίου
2026-02-09 19:00 - 21:00 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Δημοτικό Ελεύθερο Ανοικτό Πανεπιστήμιο Περιστερίου
Ακαδημαϊκό Έτος 2025 – 2026
Το Δημοτικό Ελεύθερο Ανοικτό Πανεπιστήμιο (ΔΕΑΠ) Περιστερίου με τη συνεργασία της Δημοτικής Βιβλιοθήκης και της Κοινωφελούς Δημοτικής Επιχείρησης Πολιτιστικής Ανάπτυξης του Δήμου Περιστερίου (ΔΕΠΑΔΠ), ανοίγει τις πύλες του για το ακαδημαϊκό έτος 2025–2026, συνεχίζοντας τον επιτυχημένο θεσμό που έχει κερδίσει την εμπιστοσύνη και τη συμμετοχή χιλιάδων πολιτών.
Για περισσότερες πληροφορίες – συμμετοχές: Δημοτική Βιβλιοθήκη Περιστερίου, τηλ.: 210 5716057, www.dvivlper.gr , email: info@dvivlper.gr
Οι διαλέξεις θα πραγματοποιούνται στο Συνεδριακό – Πολιτιστικό Κέντρο του Δημαρχιακού Μεγάρου (Καραθεοδωρή και Εθν. Αντιστάσεως – στάση Μετρό «Περιστέρι»), κάθε Δευτέρα 19:00 – 21:00.
Πατήστε εδώ για να δείτε το πλήρες πρόγραμμα
9 ΦΕΒΡΟΥΑΡΙΟΥ 2026: Καραμπελιάς Γεράσιμος, Καθηγητής, Τμήμα Κοινωνιολογίας – Πάντειο Πανεπιστήμιο, Θέμα: “Φύλο και Ένοπλες Δυνάμεις στη Σύγχρονη Εποχή”

Μετανάστευση προς την Ελλάδα στη Νέα Σμύρνη
2026-02-09 19:00 - 21:00 | Πολυχώρος Γαλαξίας Νέα Σμύρνη, 2ας Μαΐου 16, Νέα Σμύρνη, Αττική, Greece
Σεμινάρια Πολιτικής Ιστορίας στη Νέα Σμύρνη
Κύκλος Σεμιναρίων Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που θα πραγματοποιηθεί στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Τα σεμινάρια πραγματοποιούνται μέχρι τις 23 Μαρτίου 2026 κάθε Δευτέρα, 19:00-21:00, στον Δημοτικό Πολυχώρο “Γαλαξιας” και οι δημότες θα έχουν την ευκαιρία να παρακολουθούν δωρεάν διαλέξεις από καταξιωμένους Καθηγητές του Παντείου για θέματα που απασχολούν την δημόσια σφαίρα. Τον γενικό συντονισμό έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.
Το πρόγραμμα των σεμιναρίων έχει ως εξής:
19 Ιανουαρίου: «Θα αντέξει η Δημοκρατία;» Εισηγητής Δημήτρης Χριστόπουλος
26 Ιανουαρίου: «Πρόσφυγες και Αριστερά: μία σύνθετη σχέση». Εισηγητής Κωστής Καρπόζηλος
2 Φεβρουαρίου: «Τα κόμματα σε κρίση; Η εξασθένηση ενός κεντρικού θεσμού της Δημοκρατίας». Εισηγητής Μάκης Μοσχονάς
9 Φεβρουαρίου: «Μετανάστευση προς την Ελλάδα: μύθοι και πραγματικότητα» Εισηγητής Λάμπρος Μπαλτσιώτης
16 Φεβρουαρίου: «Χρέος και κυριαρχία» Εισηγητής Θωμάς Νουτσόπουλος
2 Μαρτίου: «ΜΜΕ και Πολιτική στην Μεταπολίτευση» Εισηγήτρια Φανή Κουντούρη
9 Μαρτίου: «Η πολιτική σε κρίση» Εισηγητής Στέφανος Δημητρίου
16 Μαρτίου: «Η Χάννα Άρεντ για την κοινοτοπία του κακού» Εισηγήτρια Βίκυ Ιακώβου
23 Μαρτίου: «Είκοσι ένα και συλλογική μνήμη» Εισηγήτρια Χριστίνα Κουλούρη.
Είσοδος ελεύθερη.

Χαρτογραφήματα δήμου Ζωγράφου
2026-02-09 19:00 - 21:00 | Βίλα Ζωγράφου Πάρκο Ειρήνης, Ζωγράφου 15, Ζωγράφου, Αττική, 15772, Greece
Χαρτογραφήματα δήμου Ζωγράφου συνεχίζονται και για τους μήνες Ιανουάριο έως Μάρτιο 2026. Ένας νέος κύκλος του επιτυχημένου θεσμού «Χαρτογραφήματα», με παρουσιάσεις βιβλίων και ανοιχτές συζητήσεις, ξεκινά στην πόλη μας και θα διαρκέσει από τον Ιανουάριο έως και τον Μάρτιο του 2026.
Τα «Χαρτογραφήματα» αποτελούν πρωτοβουλία που συνδέεται άμεσα με τη λειτουργία της Δημοτικής Βιβλιοθήκης Ζωγράφου, η οποία λειτουργεί πλέον για το κοινό με διευρυμένο ωράριο: Δευτέρα έως Πέμπτη 08:00 – 19:00 και Παρασκευή 08:00 – 16:00.
Οι παρουσιάσεις θα πραγματοποιηθούν στη Βίλα Μ. Κοτοπούλη και στη Βίλα Ζωγράφου. Η είσοδος σε όλες τις εκδηλώσεις είναι ελεύθερη.
Πατήστε ΕΔΩ για να δείτε το πλήρες πρόγραμμα.
Δευτέρα 9 Φεβρουαρίου – ΒΙΛΑ ΖΩΓΡΑΦΟΥ, ώρα 19:00
Ευγενία Λουπάκη «Γράμματα σε μια νέα δημοσιογράφο» εκδ. ΘΕΜΕΛΙΟ, 2025
